Diari Oficial de la Generalitat Valenciana


Sumari del DOGV 6833, del 03-08-2012 (2012/7732)

ORDE 48/ 2012, de 21 de juliol, de la Conselleria d'Educació, Formació i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic i altres celebrats en el Centre Nacional de Formació Professional Ocupacional de Paterna i es determina la competència per a resoldre estes ajudes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6833

Data del DOGV
:   03-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7732


Data del document
:   21-07-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * Paterna
    * ajuda pública

ORDE 48/ 2012, de 21 de juliol, de la Conselleria d'Educació, Formació i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic i altres celebrats en el Centre Nacional de Formació Professional Ocupacional de Paterna i es determina la competència per a resoldre estes ajudes. [2012/7732]  
Amb data 8 de setembre de 2011, la Comunitat Valenciana i el SPEE van firmar el Pla de Treball del Centre Nacional de Formació Professional Ocupacional de Paterna per a l'exercici 2011, en el qual està prevista la realització de diversos cursos.   
En el referit pla es preveu la concessió d'ajudes a l'alumnat assistent als cursos indicats, d'acord amb el que establix el Reial Decret 395/2007, de 23 de març, pel qual es regula el subsistema de formació professional per a l'ocupació, i amb l'Orde TAS/718/2008 de 7 de març, dictada en desplegament del reial decret.  
  
Esta orde determina el procediment de concessió de les ajudes, l'autoritat competent per a resoldre les sol·licituds d'ajudes efectuades pels assistents als cursos de perfeccionament tècnic, així com els crèdits màxims que han de finançar-les d'acord amb la Llei d'Hisenda Pública de la Generalitat Valenciana.  
Per tot això, i fent ús de les facultats que em conferixen la Llei 5/1983, de 30 de desembre, del Consell, modificada per la Llei 12/2007, de 20 de març, i el Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, oït el Consell Valencià de Formació Professional, i vista la proposta del director general de Formació i Qualificació Professional de data 13 de juliol de 2012 i de conformitat amb esta,  
  
  
ORDENE  
  
Article primer  
Amb càrrec a la línia T567000 del subprograma pressupostari 322.52, Formació i Qualificació Professional, de la Llei de Pressupostos de la Generalitat per a l'exercici 2012, es destinaran 221.850 euros per a atendre les sol·licituds d'ajudes efectuades pels alumnes, empleats i desempleats, assistents als cursos que estiga previst realitzar o hagen sigut realitzats en el marc del Pla de Treball 2011 per al Centre Nacional de Formació Professional Ocupacional de Paterna.  
  
Article segon  
1. La concessió d'estes ajudes es realitzarà de manera directa d'acord amb el que preveu el Reial Decret 357/2006, de 24 de març, amb la sol·licitud prèvia de l'alumne, segons model normalitzat que obra en la pàgina web de la Direcció General de Formació i Qualificació Professional i a la qual s'acompanyarà el corresponent document de domiciliació bancària.  
2. El termini per a efectuar la sol·licitud de les ajudes serà d'un mes a comptar des de la incorporació de l'alumne al corresponent curs. Per als alumnes que hagen participat en un curs realitzat en el marc del Pla de Treball 2011 per al Centre Nacional de Formació Professional Ocupacional de Paterna i que haja finalitzat amb anterioritat a la producció d'efectes d'esta orde o que, sense haver finalitzat, haja començat amb la indicada anterioritat, este termini començarà a comptar a partir del dia de la publicació d'esta orde en el DOCV.  
3. La instrucció dels expedients correspondrà a la Direcció Territorial Educació, Formació i Treball de València.  
4. A proposta del director territorial d'Educació, Formació i Treball, el director general de Formació i Qualificació Professional dictarà la resolució procedent per delegació de la consellera d'Educació Formació i Ocupació.  
  
Article tercer  
La tipologia i quantia de les ajudes són les següents:  
a) En concepte de gastos de locomoció, sempre que es justifique la realitat del desplaçament: 0,19 euros pel nombre de quilòmetres recorreguts, més els gastos de peatge i aparcament que es justifiquen.  
b) En concepte de gastos de manutenció, 12 euros diaris.  
c) En concepte de gastos d'allotjament i manutenció: fins a un màxim de 80 euros, sempre que es pernocte en un municipi diferent del lloc de treball habitual i del que siga la residència del treballador. En este supòsit, l'alumne tindrà dret als bitllets de transport en classe econòmica dels desplaçaments inicial i final.  
Les ajudes en concepte de manutenció i en concepte d'allotjament i manutenció són incompatibles entre si.  
Els gastos d'allotjament i manutenció es justificaran per mitjà de la factura d'hostalatge o qualsevol altre mitjà documental acreditatiu.  
  
  
DISPOSICIONS ADDICIONALS  
  
Primera  
En relació amb esta orde d'ajudes s'establix el següent règim de delegació de competències:  
1. Es delega en el secretari autonòmic de Formació i Ocupació la resolució dels recursos administratius que es puguen interposar contra els actes dictats en virtut d'esta orde.  
2. Es delega en el director general de Formació i Qualificació Professional:  
a) La resolució de sol·licituds i els actes i documents de retenció de crèdit, autorització de gasto, disposició de crèdit, reconeixement d'obligacions i proposta de pagament, dins dels límits legals i reglamentaris referits a la gestió de les subvencions.  
b) La resolució d'incidències.  
c) La resolució de devolució de les garanties per lliurament de bestretes.  
d) La minoració de les subvencions concedides.  
e) La incoació i resolució dels expedients de revocació de les subvencions concedides.  
f) La resolució dels expedients de reintegrament de les subvencions concedides.  
3. Es delega indistintament la firma dels documents comptables associats que es requerisquen per a la gestió de les subvencions, en les persones titulars de la Direcció General de Formació i Qualificació Professional i de la Subdirecció General de Formació i Qualificació Professional, així com la resolució de suspensió cautelar del desenrotllament de les accions formatives.  
  
Segona  
Estes ajudes són compatibles amb el mercat comú, tenint en compte que van dirigides a un col·lectiu que no exercix activitat econòmica, a tenor de l'article 107.3 del Tractat de Funcionament de la Unió Europea i queden dispensades de l'obligació de notificació establida en l'article 108.3 del Tractat i de comunicar d'acord amb el que preveu l'article 3.3 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
DISPOSICIONS FINALS  
  
Primera  
S'autoritza el secretari autonòmic de Formació i Ocupació perquè, mitjançant una resolució, incremente les dotacions econòmiques destinades a atendre les sol·licituds d'ajudes efectuades a l'empara d'esta orde.  
  
Segona  
Esta orde produirà efectes el dia de la seua publicació en el Diari Oficial de la Comunitat Valenciana.  
  
Contra este acte, que esgota la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja esmentats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú. Tot això sense perjuí que es puga interposar qualsevol altre recurs dels previstos en la legislació vigent.  
  
  
València, 21 de juliol de 2012  
  
La consellera d'Educació, Formació i Ocupació,  
Mª JOSÉ CATALÁ VERDET